CELEX: 32017D1849
Language: el
Date: 2017-10-10 00:00:00
Title: Απόφαση (ΕΕ) 2017/1849 του Συμβουλίου, της 10ης Οκτωβρίου 2017, για την τροποποίηση της απόφασης 1999/70/ΕΚ σχετικά με τους εξωτερικούς ελεγκτές των εθνικών κεντρικών τραπεζών, όσον αφορά τους εξωτερικούς ελεγκτές της Národná banka Slovenska

13.10.2017   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               L 264/5
            
         ΑΠΌΦΑΣΗ (ΕΕ) 2017/1849 ΤΟΥ ΣΥΜΒΟΥΛΊΟΥ
   της 10ης Οκτωβρίου 2017
   για την τροποποίηση της απόφασης 1999/70/ΕΚ σχετικά με τους εξωτερικούς ελεγκτές των εθνικών κεντρικών τραπεζών, όσον αφορά τους εξωτερικούς ελεγκτές της Národná banka Slovenska
   ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
   Έχοντας υπόψη το πρωτόκολλο αριθ. 4 για το καταστατικό του Ευρωπαϊκού Συστήματος Κεντρικών Τραπεζών και της Ευρωπαϊκής Κεντρικής Τράπεζας, που προσαρτάται στη Συνθήκη για την Ευρωπαϊκή Ένωση και στη Συνθήκη για τη λειτουργία της Ευρωπαϊκής Ένωσης, και ιδίως το άρθρο 27 παράγραφος 1,
   Έχοντας υπόψη τη σύσταση της Ευρωπαϊκής Κεντρικής Τράπεζας της 8ης Σεπτεμβρίου 2017 προς το Συμβούλιο της Ευρωπαϊκής Ένωσης σχετικά με τους εξωτερικούς ελεγκτές της Národná banka Slovenska (ΕΚΤ/2017/27) (1),
   Εκτιμώντας τα ακόλουθα:
   
               (1)
            
            
               Οι λογαριασμοί της Ευρωπαϊκής Κεντρικής Τράπεζας (ΕΚΤ) και των εθνικών κεντρικών τραπεζών των κρατών μελών με νόμισμα το ευρώ πρόκειται να ελεγχθούν από ανεξάρτητους εξωτερικούς ελεγκτές, τους οποίους υποδεικνύει το διοικητικό συμβούλιο της ΕΚΤ και εγκρίνει το Συμβούλιο της Ευρωπαϊκής Ένωσης.
            
         
               (2)
            
            
               Η θητεία της εταιρείας Ernst & Young Slovakia, spol. s r.o. ως εξωτερικών ελεγκτών της Národná banka Slovenska έληξε με το πέρας του ελέγχου για το οικονομικό έτος 2016. Είναι επομένως αναγκαίος ο διορισμός εξωτερικών ελεγκτών για τη Národná banka Slovenska από το οικονομικό έτος 2017.
            
         
               (3)
            
            
               Η Národná banka Slovenska επέλεξε την εταιρεία Deloitte Audit s.r.o. ως εξωτερικούς της ελεγκτές για τα οικονομικά έτη 2017 έως 2020, με τη δυνατότητα παράτασης της θητείας τους για τα οικονομικά έτη 2021 έως 2023.
            
         
               (4)
            
            
               Το διοικητικό συμβούλιο της ΕΚΤ συνέστησε να διοριστεί η εταιρεία Deloitte Audit s.r.o. ως εξωτερικοί ελεγκτές της Národná banka Slovenska για τα οικονομικά έτη 2017 έως 2020.
            
         
               (5)
            
            
               Κατόπιν της σύστασης του διοικητικού συμβουλίου της ΕΚΤ, η απόφαση 1999/70/ΕΚ του Συμβουλίου (2) θα πρέπει να τροποποιηθεί αναλόγως,
            
         ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
   Άρθρο 1
   Στο άρθρο 1 της απόφασης 1999/70/ΕΚ, η παράγραφος 16 αντικαθίσταται από το ακόλουθο κείμενο:
   
      «16.   Η εταιρεία Deloitte Audit s.r.o. εγκρίνεται ως εξωτερικοί ελεγκτές της Národná banka Slovenska για τα οικονομικά έτη 2017 έως 2020.».
   
   Άρθρο 2
   Η παρούσα απόφαση παράγει αποτελέσματα από την ημερομηνία της κοινοποίησής της.
   Άρθρο 3
   Η παρούσα απόφαση απευθύνεται στην ΕΚΤ.
   
      Λουξεμβούργο, 10 Οκτωβρίου 2017.
      
         
            Για το Συμβούλιο
         
         
            Ο Πρόεδρος
         
         T. TÕNISTE
      
   
   
      (1)  ΕΕ C 310 της 19.9.2017, σ. 1.
   
      (2)  Απόφαση 199/70/ΕΚ του Συμβουλίου, της 25ης Ιανουαρίου 1999, σχετικά με τους εξωτερικούς ελεγκτές των εθνικών κεντρικών τραπεζών (ΕΕ L 22 της 29.1.1999, σ. 69).